proxectonos/corpus_dominio_legal_administrativo_tmp huggingface dataset:
ORDE do 30 de xuño de 2010 pola que se recoñece a Biblioteca da Deputación de Ourense como biblioteca de especial interese para Galicia.
CONSELLERÍA DE CULTURA E TURISMO — III. OUTRAS DISPOSICIÓNS — 02/08/2010

A Lei 14/1989, do 11 de outubro, de bibliotecas, recolle o papel da Xunta de Galicia, a través da Consellería de Cultura e Turismo, no apoio, distribución de créditos e coordinación do funcionamento das bibliotecas da Rede de Bibliotecas de Galicia, así como a súa responsabilidade no establecemento das normas reguladoras da estrutura e do funcionamento do sistema bibliotecario.
A Orde do 11 de xuño de 2007, pola que se regula o recoñecemento de biblioteca de especial interese para Galicia indica os requisitos que deben reunir os centros bibliotecarios para obter esta condición e establece que o recoñecemento se realizará mediante orde da Consellería de Cultura e Turismo, logo de estudo e proposta dos servizos técnicos da citada consellería.
Vista a proposta do director xeral de Promoción e Difusión da Cultura, en conformidade co establecido na dita Orde do 11 de xuño de 2007,
RESOLVO:
Recoñecer como biblioteca de especial interese para Galicia a Biblioteca da Deputación de Ourense.
Santiago de Compostela, 30 de xuño de 2010.
Roberto Varela Fariña
Conselleiro de Cultura e Turismo
RESOLUCIÓN do 30 de abril de 2010, da Dirección Xeral de Patrimonio Cultural, pola que se inscribe a Asociación Camiño Xacobeo Miñoto-Ribeiro no Rexistro de Entidades de Promoción do Camiño de Santiago.
CONSELLERÍA DE CULTURA E TURISMO — III. OUTRAS DISPOSICIÓNS — 02/08/2010

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Camiño Xacobeo Miñoto-Ribeiro de data 15 de abril de 2010.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección do Patrimonio Cultural, emitido de acordo co artigo 23 do mencionado decreto, segundo o cal «as entidades solicitantes deberán ter como finalidade a recuperación, conservación e promoción dos camiños de Santiago, así como a difusión da cultura derivada deles».
Considerando que segundo o artigo 26 a solicitude foi presentada segundo o modelo que figura no anexo e acompañada da documentación pertinente.
Considerando que a solicitude presentada cumpre as normas establecidas no decreto de referencia.
RESOLVO:
Que a Asociación Camiño Xacobeo Miñoto-Ribeiro quede inscrita no Rexistro de Entidades de Promoción do Camiño de Santiago co número 191.
Santiago de Compostela, 30 de abril de 2010.
José Manuel Rey Pichel
Director xeral de Patrimonio Cultural
RESOLUCIÓN do 15 de xuño de 2010, da Dirección Xeral de Patrimonio Cultural, pola que se inscribe a Asociación de Amigos del Camino de Santiago en Cádiz no Rexistro de Entidades de Promoción do Camiño de Santiago.
CONSELLERÍA DE CULTURA E TURISMO — III. OUTRAS DISPOSICIÓNS — 02/08/2010

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Amigos del Camino de Santiago en Cádiz con data do 4 de maio de 2010.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección do Patrimonio Cultural, emitido de acordo co artigo 23 do mencionado decreto, segundo o cal «as entidades solicitantes deberán ter como finalidade a recuperación, conservación e promoción dos camiños de Santiago, así como a difusión da cultura derivada deles».
Considerando que segundo o artigo 26 a solicitude foi presentada segundo o modelo que figura no anexo e acompañada da documentación pertinente.
Considerando que a solicitude presentada cumpre as normas establecidas no decreto de referencia.
RESOLVO:
Que a Asociación de Amigos del Camino de Santiago en Cádiz quede inscrita no Rexistro de Entidades de Promoción do Camiño de Santiago co número 193.
Santiago de Compostela, 15 de xuño de 2010.
José Manuel Rey Pichel
Director xeral de Patrimonio Cultural
CORRECCIÓN de erros.-Decreto 115/2010, do 8 de xullo, polo que se fixan os prezos correspondentes aos estudos conducentes á obtención de títulos oficiais no ensino universitario para o curso 2010/2011.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/08/2010

Advertido un erro no citado decreto, publicado no Diario Oficial de Galicia nº134, do xoves 15 de xullo de 2010, é necesario efectuar a seguinte corrección:
Na «Tarifa terceira. Títulos e secretaría» no punto 1.f), onde di: «Diplomado/a, arquitecto/a técnico/a ou enxeñeiro/a técnico/a máis suplemento europeo ao título: 91,34 euros», debe dicir: «Diplomado/a, arquitecto/a técnico/a ou enxeñeiro/a técnico/a máis suplemento europeo ao título: 70,34 euros».
ORDE do 27 de xullo de 2010 pola que se fai pública a ampliación do importe existente para a concesión de axudas destinadas á programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondentes ao exercicio 2010, convocadas pola Orde do 28 de decembro de 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 05/08/2010

A Orde do 28 de decembro de 2009 (DOG nº 253, do 30 de decembro) establece na súa disposición adicional cuarta que se poderán ditar resolucións complementarias cando existan fondos provenientes de renuncias de subvencións inicialmente concedidas, de incrementos das cantidades asignadas á comunidade autónoma pola Administración do Estado ou doutros remanentes dos módulos.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 28 de decembro de 2009, coa finalidade de facer chegar estas ao maior número de beneficiarios posibles.
Por todo o exposto e no uso das facultades que me foron concedidas,
DISPOÑO:
Artigo único.
Primeiro.-Amplíase o importe total das axudas que se van conceder ao abeiro da Orde do 28 de decembro de 2009, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2010:
Ver referencia pdf "14900D007P031.PDF"
Segundo.-Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor ao día seguinte da súa publicación no Diario Oficial de Galicia.
Santiago de Compostela, 27 de xullo de 2010.
Beatriz Mato Otero
Conselleira de Traballo e Benestar
ORDE do 9 de agosto de 2010 pola que se amplía a dotación orzamentaria para a concesión das axudas da Orde do 21 de decembro de 2009, pola que se establecen as bases reguladoras das axudas á utilización de servizos de aconsellamento por persoas titulares de explotacións agrarias e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 13/08/2010

A orde da Consellería do Medio Rural do 21 de decembro de 2009 (DOG nº 252, do 29 de decembro) establece as bases e convoca para 2010 as axudas á utilización de servizos de aconsellamento por persoas titulares de explotacións agrarias.
No seu artigo 17 detállase a aplicación orzamentaria e o importe económico previsto para o financiamento das ditas axudas e sinálase que as dotacións iniciais se poderán incrementar, se fose procedente, con fondos da comunidade autónoma, estatais ou comunitarios.
Coa finalidade de poder amparar o maior número posible das solicitudes de axudas á utilización de servizos de aconsellamento por persoas titulares de explotacións agrarias, no marco das axudas ao desenvolvemento rural en Galicia, e posto que a dotación inicial resulta insuficiente, aprobáronse os correspondentes expedientes de xeración e ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de acordo co disposto no artigo 30.I.3 do Estatuto de autonomía de Galicia e facendo uso das facultades que me confire o artigo 14 da Lei 9/2007, do 13 de xuño, de subvencións de Galicia, así como en uso das competencias que me confire a Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único.
1. A dotación orzamentaria prevista para as axudas á utilización de servizos de aconsellamento por persoas titulares de explotacións agrarias convocadas para o ano 2010 na Orde do 21 de decembro de 2009 (DOG nº 252, do 29 de decembro) amplíase con fondos con cargo ás dispoñibilidades orzamentarias existentes na aplicación 13.02.712B.772.4 a catro millóns cincocentos mil euros (4.500.000 ), dos cales para o ano 2010 corresponden un millón oitocentos mil euros (1.800.000 ), e para o ano 2011 dous millóns setecentos mil euros (2.700.000 ), dotación que poderá ser incrementada con fondos comunitarios, estatales ou da comunidade autónoma.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-A ampliación e o reaxuste das anualidades previstas no artigo único desta orde non afecta o prazo de presentación de solicitudes establecido na Orde do 21 de decembro de 2009.
Disposición derradeira
Esta orden entrará en vigor o mesmo día da súa publicación no Diario Oficial de Galicia.
Santiago de Compostela, 9 de agosto de 2010.
Samuel Jesús Juárez Casado
Conselleiro do Medio Rural
ORDE do 3 de agosto de 2010 pola que se amplía a dotación orzamentaria da Orde do 5 de marzo de 2010, pola que se establecen as bases reguladoras para a concesión, en réxime de concorrencia competitiva, de subvencións para a modernización de comercios situados en zonas rurais da Comunidade Autónoma de Galicia en desenvolvemento do Plan Ágora, agora Re-comercia, e se procede á súa convocatoria. (IN218A-presentación electrónica).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 13/08/2010

A Orde do 5 de marzo de 2010, publicada no Diario Oficial de Galicia nº 49, do 12 de marzo, establece as bases reguladoras para a concesión, en réxime de concorrencia competitiva, de subvencións para a modernización de comercios situados en zonas rurais da Comunidade Autónoma de Galicia en desenvolvemento do Plan Ágora, agora Re-comercia e se procede á súa convocatoria (IN218A-presentación electrónica).
No seu artigo 2, precísase a aplicación orzamentaria e o importe económico previsto para o financiamento das devanditas subvencións e no seu número 1º sinálase que o importe inicial se entenderá máximo sen prexuízo de ulteriores variacións producidas como consecuencia da existencia dunha maior dispoñibilidade orzamentaria.
Co obxecto de poder amparar todas as solicitudes, e posto que a dotación inicial resulta insuficiente, tramítase o correspondente expediente de ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas subvencións.
Por todo o que antecede,
DISPOÑO:
Artigo único.
1. Amplíase a dotación orzamentaria que se establece na orde desta consellería do 5 de marzo de 2010, publicada no Diario Oficial de Galicia nº 49, do 12 de marzo, pola que se establecen as bases reguladoras para a concesión, en réxime de concorrencia competitiva, de subvencións para a modernización de comercios situados en zonas rurais da Comunidade Autónoma de Galicia en desenvolvemento do Plan Ágora, agora Re-comercia e se procede á súa convocatoria (IN218A-presentación electrónica).
2. O incremento da dotación será de 200.000 euros, con cargo a aplicación orzamentaria 08.03.751-A.770.3 Fomento do comercio rural.
Unha vez efectuado este incremento, o importe total da dotación orzamentaria ascende a 1.880.000 euros.
3. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta orde non afecta o prazo da presentación de solicitudes establecido na Orde do 5 de marzo de 2010.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 3 de agosto de 2010.
Javier Guerra Fernández
Conselleiro de Economía e Industria
ORDE do 3 de agosto de 2010 pola que se modifica a Orde do 14 de abril de 2010, pola que se establecen as bases reguladoras para a concesión, en réxime de concorrencia competitiva, das subvencións para o financiamento de proxectos de innovación tecnolóxica relacionados co Xacobeo 2010, cofinanciadas polo Fondo Europeo de Desenvolvemento Rexional (Feder), no marco do Programa operativo Feder Galicia 2007-2013, e se procede á súa convocatoria para o ano 2010, modificada pola Orde do 29 de abril de 2010.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 13/08/2010

Pola Orde do 14 de abril de 2010 aprobáronse as bases que rexen a convocatoria de subvencións para o financiamento de proxectos de innovación tecnolóxica relacionados co Xacobeo 2010, modificada pola Orde do 29 de abril de 2010.
No artigo 16 da devandita orde establécese que o prazo de presentación da documentación xustificativa así como o período de emisión das facturas remata o 30 de setembro de 2010.
Tendo en conta o atraso producido na resolución das devanditas subvencións, motivado polo volume de solicitudes presentadas e polo longo proceso de avaliación, e co fin de viabilizar o proceso de xestión e dado que non se causa prexuízo a terceiros, procede modificar o referido artigo 16 da orde de convocatoria.
Consecuentemente con todo o anterior, o conselleiro de Economía e Industria en exercicio das facultades que lle confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia, modificada parcialmente polas leis 11/1988, do 20 de outubro; 12/1989, do 4 de outubro, e 2/2007, do 28 de maio,
DISPÓN:
Artigo único.-Modifícase o artigo 16º da Orde do 14 de abril de 2010 pola que se establecen as bases reguladoras para a concesión, en réxime de concorrencia competitiva, das subvencións para o financiamento de proxectos de innovación tecnolóxica relacionados co Xacobeo 2010, modificada pola Orde do 29 de abril de 2010, que queda redactado do seguinte xeito nos parágrafos afectados:
Artigo 16º.-Xustificación da subvención.
1. Para cobrar a totalidade da subvención concedida, o beneficiario deberá presentar nos lugares sinalados no artigo 2º desta convocatoria, e na data límite do 30 de novembro de 2010, un exemplar da seguinte documentación:
(../...)
c) Xustificación do pagamento: transferencia bancaria, certificación bancaria ou extracto de pagamento. En ningún caso se admitirán xustificantes de pagamento con data posterior ao 30 de novembro de 2010. Nestes documentos deberán estar claramente identificados o receptor e o emisor do pagamento, a satisfacción do importe total da factura e o concepto a que correspondan.
(../...)
Segunda.-Entrada en vigor.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de agosto de 2010.
Javier Guerra Fernández
Conselleiro de Economía e Industria
DECRETO 139/2010, do 5 de agosto, polo que se acepta a herdanza feita a favor da Comunidade Autónoma de Galicia por María Dolores Gontán Rodríguez.
CONSELLERÍA DE FACENDA — III. OUTRAS DISPOSICIÓNS — 13/08/2010

María Dolores Gontán Rodríguez faleceu o 4 de marzo de 2007 na Residencia de Maiores Torrente Ballester da Coruña. A finada outorgou derradeiro testamento aberto en escritura pública do 9 de outubro de 1997, instituíndo como herdeira a Comunidade Autónoma de Galicia.
Segundo o artigo 17 da Lei 3/1985, do 12 de abril, do patrimonio da Comunidade Autónoma galega, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Facenda. A aceptación de herdanzas entenderase sempre a beneficio de inventario.
Na súa virtude, por proposta da conselleira de Facenda, feita nos termos en que María Dolores Gontán Rodríguez acordou a súa herdanza, e logo de deliberación do Consello da Xunta de Galicia na súa reunión do día cinco de agosto de dous mil dez,
DISPOÑO:
Artigo 1º
Aceptar, a beneficio de inventario, a herdanza feita a favor da Comunidade Autónoma de Galicia por María Dolores Gontán Rodríguez.
Artigo 2º
Por vontade da causante, o herdado destinarase ás actividades propias da Residencia de Maiores Torrente Ballester da Coruña, dependente da actual Consellería de Traballo e Benestar.
Disposición derradeira
A Consellería de Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, cinco de agosto de dous mil dez.
Alberto Núñez Feijóo
Presidente
Marta Fernández Currás
Conselleira de Facenda
ORDE do 5 de agosto de 2010 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 12/08/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e se regula a atención ao cidadán,
DISPOÑO:
Artigo único
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5.1º, o seguinte procedemento:
IG516C.-Bases reguladoras das axudas do Igape a particulares para a compra de mobles de madeira para o fogar e colchóns (Plan Remóblate Galicia).
2. O procedemento para a tramitación electrónica estará dispoñible no enderezo:
http://www.xunta.es/presentacion-electronica-da-xunta-de-galicia
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 5 de agosto de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 2 de agosto de 2010 pola que se publica o Plan especial de protección civil fronte ao risco sísmico en Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 11/08/2010

O Consello da Xunta de Galicia, na súa reunión do día doce de marzo de dous mil nove, adoptou entre outros o seguinte acordo:
1. Aprobar o Plan especial fronte ao risco sísmico en Galicia (Sismigal), segundo se dispón no artigo 33.1º da Lei 5/2007, de emerxencias de Galicia.
2. Ordenar a súa publicación no Diario Oficial de Galicia, segundo se dispón no artigo 33.3º da Lei 5/2007, de emerxencias de Galicia.
Para dar cumprimento ao disposto no punto 2 do devandito acordo
RESOLVO:
Proceder á publicación do Plan especial de protección civil fronte ao risco sísmico en Galicia (Sismigal), no enderezo da páxina web
http://cpapx.xunta.es/plans-de-emerxencia
O mencionado plan estará dispoñible na sede da Dirección Xeral de Emerxencias e Interior, así como nas dependencias dos servizos provinciais de Emerxencias e Interior.
Santiago de Compostela, 2 de agosto de 2010.
Alfonso Rueda Valenzuela
Conselleiro de Presidencia, Administracións
Públicas e Xustiza
RESOLUCIÓN do 2 de agosto de 2010 pola que se publica o Plan territorial de emerxencias de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 11/08/2010

O Consello da Xunta de Galicia, na súa reunión do día doce de marzo de dous mil nove, adoptou entre outros o seguinte acordo:
1. Aprobar a actualización do Plan territorial de emerxencias de Galicia (Platerga), segundo se dispón no artigo 33.1º da Lei 5/2007, de emerxencias de Galicia.
2. Ordenar a súa publicación no Diario Oficial de Galicia, segundo se dispón no artigo 33.3º da Lei 5/2007, de emerxencias de Galicia.
Para dar cumprimento ao disposto no punto 2 do devandito acordo
RESOLVO:
Proceder á publicación do Plan territorial de emerxencias de Galicia (Platerga), no enderezo da páxina web
http://cpapx.xunta.es/plans-de-emerxencia
O mencionado plan estará dispoñible na sede da Dirección Xeral de Emerxencias e Interior, así como nas dependencias dos servizos provinciais de Emerxencias e Interior.
Santiago de Compostela, 2 de agosto de 2010.
Alfonso Rueda Valenzuela
Conselleiro de Presidencia, Administracións
Públicas e Xustiza
ORDE do 4 de agosto de 2010 pola que se declara de utilidade pública a Asociación Socio-Cultural de Minusválidos-ASCM.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 11/08/2010

Por iniciativa das correspondentes asociacións, poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O expediente foi instruído de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e nel constan a documentación e os informes previstos na citada norma.
O Decreto 157/2008, do 10 de xullo, sobre asunción de funcións da administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza, establecendo que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
De conformidade co informe favorable de declaración de utilidade pública, emitido polo instrutor do expediente,
RESOLVO:
Declarar de utilidade pública a seguinte asociación inscrita no Rexistro Provincial de Asociacións da Coruña:
Denominación: Asociación Socio-Cultural de Minusválidos-ASCM.
Nº de rexistro: 1987/1897-1ª.
Contra esta orde, que pon fin á vía administrativa, pode interpoñerse recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, e tamén con carácter potestativo recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 4 de agosto de 2010.
Alfonso Rueda Valenzuela
Conselleiro de Presidencia, Administracións
Públicas e Xustiza
CONFLITO positivo de competencia (974-2010).
TRIBUNAL CONSTITUCIONAL — I. DISPOSICIÓNS XERAIS — 16/03/2010

O Pleno do Tribunal Constitucional, por providencia do 18 de febreiro actual, admitiu a trámite o conflito positivo de competencia número 974-2010, promovido pola Xunta de Galicia, en relación coa Resolución do 22 de setembro de 2009, do Servizo Público de Emprego Estatal, pola que se convoca a concesión de subvencións para a realización de programas específicos de formación e inserción laboral a prol dos mozos e mozas desempregados/as en situación ou con risco de exclusión social, e de conformidade co disposto no artigo 10.2º da Lei orgánica do Tribunal Constitucional na redacción dada pola Lei orgánica 6/2007, do 24 de maio, atribuír á Sala Segunda, á cal por quenda obxectiva lle correspondeu, o coñecemento deste conflito.
Madrid, dezaoito de febreiro de dous mil dez.
Herminia Palencia Guerra
Secretaria de Xustiza do Pleno
CONFLITO positivo de competencia (10694-2009).
TRIBUNAL CONSTITUCIONAL — I. DISPOSICIÓNS XERAIS — 16/03/2010

O Pleno do Tribunal Constitucional, por providencia do 18 de febreiro actual, admitiu a trámite o conflito positivo de competencia número 10694-2009, promovido pola Xunta de Galicia, en relación coa Resolución do 16 de xullo de 2009, da Dirección Xeral de Integración dos Inmigrantes, pola que se convoca a concesión de subvencións a municipios, mancomunidades de municipios e comarcas para o desenvolvemento de programas innovadores a prol da integración de inmigrantes, e de conformidade co disposto no artigo 10.2º da Lei orgánica do Tribunal Constitucional na redacción dada pola Lei orgánica 6/2007, do 24 de maio, atribuír á Sala Segunda, á cal por quenda obxectiva lle correspondeu, o coñecemento deste conflito.
Madrid, dezaoito de febreiro de dous mil dez.
Herminia Palencia Guerra
Secretaria de Xustiza do Pleno
CONFLITO positivo de competencia (567-2010).
TRIBUNAL CONSTITUCIONAL — I. DISPOSICIÓNS XERAIS — 16/03/2010

O Pleno do Tribunal Constitucional, por providencia do 18 de febreiro actual, admitiu a trámite o conflito positivo de competencia número 567-2010, promovido pola Xunta de Galicia, en relación co capítulo IX, disposición derradeira primeira e os anexos do Real decreto 1549/2009, do 9 de outubro, sobre ordenación do sector pesqueiro e adaptación ao Fondo Europeo da Pesca, e de conformidade co disposto no artigo 10.2º da Lei orgánica do Tribunal Constitucional na redacción dada pola Lei orgánica 6/2007, do 24 de maio, atribuír á Sala Segunda, á cal por quenda obxectiva lle correspondeu, o coñecemento deste conflito.
Madrid, dezaoito de febreiro de dous mil dez.
Herminia Palencia Guerra
Secretaria de Xustiza do Pleno
CONFLITO positivo de competencia (10801-2009).
TRIBUNAL CONSTITUCIONAL — I. DISPOSICIÓNS XERAIS — 16/03/2010

O Pleno do Tribunal Constitucional, por providencia do 18 de febreiro actual, admitiu a trámite o conflito positivo de competencia número 10801-2009, promovido pola Xunta de Galicia, en relación coa Resolución do 31 de agosto de 2009, da Dirección Xeral de Medio Natural e Política Forestal, pola que se convoca a concesión de axudas a entidades e organizacións non gobernamentais de ámbito estatal para a realización de actividades privadas relacionadas cos principios inspiradores da Lei 42/2007, do 13 de decembro, do patrimonio natural e da biodiversidade, e coas finalidades da Lei 43/2003, do 21 de novembro, de montes, e de conformidade co disposto no artigo 10.2º da Lei orgánica do Tribunal Constitucional na redacción dada pola Lei orgánica 6/2007, do 24 de maio, atribuír á Sala Segunda, á cal por quenda obxectiva lle correspondeu, o coñecemento deste conflito.
Madrid, dezaoito de febreiro de dous mil dez.
Herminia Palencia Guerra
Secretaria de Xustiza do Pleno
RESOLUCIÓN do 29 de xaneiro de 2010 pola que se dá publicidade aos convenios de colaboración subscritos polo Instituto Tecnolóxico para o Control do Medio Mariño de Galicia no ano 2009.
INSTITUTO TECNOLÓXICO PARA O CONTROL DO MEDIO MARIÑO DE GALICIA — III. OUTRAS DISPOSICIÓNS — 18/03/2010

O artigo 11 da Lei 4/2006, do 30 de xuño, de transparencia e de boas prácticas na Administración pública galega (Diario Oficial de Galicia nº 136, do 14 de xullo) impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos.
En consecuencia, e para dar cumprimento a esa obriga,
DISPOÑO:
Artigo único.-Dar publicidade á relación de convenios subscritos polo Instituto Tecnolóxico para o Control do Medio Mariño de Galicia no ano 2009, que se incorpora como anexo a esta resolución.
Vilaxoán, 29 de xaneiro de 2010.
Mª Covadonga Salgado Blanco
Directora do Instituto Tecnolóxico para o Control do Medio Mariño de Galicia
Ver referencia pdf "05300D011P060.PDF"
RESOLUCIÓN do 15 de febreiro de 2010, da Secretaría Xeral de Calidade e Avaliación Ambiental, pola que se publican as subvencións EMAS concedidas e pagadas ao abeiro da Orde do 9 de decembro de 2008 (Diario Oficial de Galicia número 246, do 19 de decembro).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 18/03/2010

De conformidade co establecido nos artigos 18 da Lei 38/2003, do 17 de novembro, xeral de subvencións, e concordantes do seu regulamento, aprobado polo Real decreto 887/2006, do 21 de xullo; artigo 15 da Lei 9/2007, do 13 de xullo, de subvencións de Galicia, e tamén de conformidade co disposto no artigo 11.2º da Orde do 9 de decembro de 2008 pola que se convoca e se regula, en réxime de concorrencia, a concesión de axudas a entidades locais, a empresas e organizacións para a súa adhesión e mantemento nun sistema comunitario de xestión e auditoría ambientais (EMAS) publícase un extracto das resolucións de concesión das axudas concedidas ao abeiro da devandita orde, que foron obxecto de pagamento por esta secretaría xeral.
Finalidade da axuda: todas estas axudas teñen como finalidade contribuír á implantación e ao mantemento dun sistema de xestión ambiental e á súa posterior adhesión ou renovación ao sistema comunitario EMAS.
Norma reguladora: Orde do 9 de decembro de 2008 pola que se convoca e se regula, en réxime de concorrencia, a concesión de axudas a entidades locais, a empresas e organizacións para a súa adhesión e mantemento nun sistema comunitario de xestión e auditoría ambientais (EMAS) (DOG nº 246, do 19 de decembro de 2008).
Aplicación orzamentaria:
a) Empresas: 15.03.541D.770.0 cofinanciado con fondos Feder cun crédito orzamentario de 600.000 .
b) Asociacións ou entidades sen ánimo de lucro: 15.03.541D.781.1 cun crédito orzamentario de 150.000 .
c) Entidades locais: 15.03.541D.760.0 cun crédito orzamentario de 100.000 .
Empresas beneficiarias e importe da axuda concedida a cada unha delas expresada en euros, por orde alfabética e segundo a aplicación orzamentaria que figuran no anexo.
Santiago de Compostela, 15 de febreiro de 2010.
Justo de Benito Basanta
Secretario xeral de Calidade e Avaliación Ambiental
Ver referencia pdf "05300D004P051.PDF"
RESOLUCIÓN do 15 de febreiro de 2010, da Dirección Xeral de Relacións Laborais, pola que se lles dá publicidade ás axudas concedidas ao abeiro da Orde do 30 de decembro de 2008 pola que se regula o réxime de subvencións ás centrais sindicais para o ano 2009 (Diario Oficial de Galicia número 10, do 15 de xaneiro).
CONSELLERÍA DE TRABALLO E BENESTAR — III. OUTRAS DISPOSICIÓNS — 18/03/2010

O artigo 18.4º da orde reguladora dispón: «... a Consellería de Traballo publicará na súa páxina web e no DOG a relación de entidades beneficiarias e o importe das axudas concedidas».
De acordo co exposto,
RESOLVO:
Ordenar a publicación, no Diario Oficial de Galicia, das subvencións concedidas con cargo ás seguintes aplicacións orzamentarias:
16.04.324A.481.6-Programa I: axuda para o desenvolvemento das actividades das centrais sindicais durante o ano 2009.
16.04.324A.481.8-Programa II: axuda ás centrais sindicais para a creación ou o mantemento de gabinetes de asesoramento en materia de economía social.
16.04.324A.481.7-Programa III: axuda para gabinetes téc nicos de formación e para plans de formación de cadros e delegadas e delegados sindicais.
Santiago de Compostela, 15 de febreiro de 2010.
Odilo Martiñá Rodríguez
Director xeral de Relacións Laborais
Ver referencia pdf "05300D006P056.PDF"
CORRECCIÓN de erros.-Resolución do 15 de decembro de 2009 pola que se fan públicas as bases do certame Cooperativismo no ensino, dirixido aos centros educativos de Galicia e se procede á súa convocatoria.
CONSELLO GALEGO DE COOPERATIVAS — III. OUTRAS DISPOSICIÓNS — 18/03/2010

Advertidos erros na devandita resolución, publicada no Diario Oficial de Galicia nº 45, do 8 de marzo de 2010, cómpre facer as seguintes correccións:
Na páxina 3.007, anexo I, parágrafo quinto, onde di: «Os centros que desexen obter a reserva orzamentaria para as súas actividades poderán solicitar a validación do seu programa e orzamento, antes do 28 de febreiro de 2010», debe dicir: «Os centros que desexen obter a reserva orzamentaria para as súas actividades poderán solicitar a validación do seu programa e orzamento, no prazo de 30 días, contados desde a publicación desta resolución no Diario Oficial de Galicia».
CORECCIÓN de erros.-Orde do 3 de febreiro de 2010 pola que se establecen as normas de pesca nas augas continentais da Comunidade Autónoma de Galicia durante a tempada 2010.
CONSELLERÍA DO MEDIO RURAL — III. OUTRAS DISPOSICIÓNS — 18/03/2010

Advertidos erros na devandita orde, publicada no DOG número 26, do 9 de febreiro de 2010, cómpre facer as oportunas correccións:
Na páxina 1.592, no artigo 2º, punto 1, alínea a), debe incluírse o couto de Ponte Arnelas na relación de coutos de pesca en que a tempada de pesca do reo vai do 1 de maio ao 30 de setembro.
Na páxina 1.592, no artigo 2º, punto 2, debe incluírse unha nova alínea, a d), co seguinte texto:
«d) No couto de Ponte Arnelas, a cota de captura por persoa e xornada será de 2 reos».
Na páxina 1.593, no artigo 3º, punto 1, alínea h), onde di: «h) Tramo do río Bibei compartido con Zamora: do 5 de abril ao 15 de agosto», debe dicir: «h) Tramo do río Bibei compartido con Zamora: do 4 de abril ao 15 de agosto».
Na páxina 1.595, no artigo 8º, punto 1, alínea a), debe incluírse o encoro das Forcadas como masa de auga autorizada para a captura do cangrexo vermello americano durante todo o ano.
Ver referencia pdf "05300D007P057.PDF"
RESOLUCIÓN do 16 de febreiro de 2010 pola que se publica o plan de estudos de graduado ou graduada en Química.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 16/03/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 30 de outubro de 2009 (publicado no BOE do 5 de xaneiro de 2010 por Resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Química, que quedará estruturado segundo consta no anexo.
Santiago de Compostela, 16 de febreiro de 2010.
Senén Barro Ameneiro
Reitor da Universidade de Santiago de Compostela
Ver referencia pdf "05100D012P030.PDF"
RESOLUCIÓN do 16 de febreiro de 2010 pola que se publica o plan de estudos de graduado ou graduada en Pedagoxía.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 16/03/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 30 de outubro de 2009 (publicado no BOE do 5 de xaneiro de 2010 por Resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Pedagoxía, que quedará estruturado segundo consta no anexo.
Santiago de Compostela, 16 de febreiro de 2010.
Senén Barro Ameneiro
Reitor da Universidade de Santiago de Compostela
Ver referencia pdf "05100D010P028.PDF"
CORRECCIÓN de erros.-Orde do 22 de xaneiro de 2010 pola que se modifican as bases reguladoras para a concesión, en réxime de concorrencia competitiva, de subvencións a investimentos no ámbito da acuicultura, cofinanciadas co Fondo Europeo da Pesca, e se convoca para o exercicio 2010 o devandito procedemento, tramitado como expediente anticipado de gasto.
CONSELLERÍA DO MAR — III. OUTRAS DISPOSICIÓNS — 16/03/2010

Advertido erro na Orde do 22 de xaneiro de 2010, publicada no Diario Oficial de Galicia número 19, do venres 29 de xaneiro, cómpre realizar a oportuna corrección:
No número 5 da epígrafe de Outra documentación do anexo A4, páxina 1.139, deben eliminarse os seguintes parágrafos:
-Comprobación da inscrición no Rexistro de Centros de Acuicultura de Augas Continentais da Consellería de Medio Ambiente, Territorio e Infraestruturas.
-Autorización necesaria para realizar o investimento solicitado da Consellería de Medio Ambiente, Territorio e Infraestruturas e/ou da confederación hidrográfica que corresponda.
O contido do citado número quedaría como segue:
5) No caso de embarcacións auxiliares de acuicultura:
Proxecto elaborado por técnico competente e certificación actualizada do Rexistro Mercantil, acreditativa da propiedade do buque. Ademais terase en conta o seguinte:
-Se o solicitante é unha persoa física e propietario do barco, deberá achegar copia cotexada do DNI do propietario do barco.
-Se o solicitante é unha persoa física e armador do barco, deberá achegar folla de asento actualizada en que figure o solicitante como armador do buque e copia compulsada de contrato de arrendamento do buque.
Esta corrección de erros non modifica o prazo de presentación de solicitudes.
Ver referencia pdf "05100D009P026.PDF"
RESOLUCIÓN do 16 de febreiro de 2010 pola que se publica o plan de estudos de graduado ou graduada en Psicoloxía.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 16/03/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 30 de outubro de 2009 (publicado no BOE do 5 de xaneiro de 2010 por Resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Psicoloxía, que quedará estruturado segundo consta no anexo.
Santiago de Compostela, 16 de febreiro de 2010.
Senén Barro Ameneiro
Reitor da Universidade de Santiago de Compostela
Ver referencia pdf "05100D010P028.PDF"
Ver referencia pdf "05100D012P030.PDF"
CORRECCIÓN de erros.-Orde do 23 de febreiro de 2010 pola que se regula o uso de instalacións xuvenís dependentes da Consellería de Traballo e Benestar en réxime de oferta concertada durante a campaña de verán de 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 16/03/2010

Advertidos erros na devandita orde, publicada no Diario Oficial de Galicia nº 45, do 8 de marzo de 2010, procede efectuar as seguintes correccións:
-Na páxina 2.995, artigo 10, columna esquerda, parágrafo primeiro, segunda liña, onde di: «...os prezos dos servizos ofertados nesta orde aparecen recollidos no anexo I da Orde do 4 de febreiro de 2009, pola que se fixan as tarifas e prezos en servizos de xuventude nas instalacións xuvenís para o ano 2009 (DOG nº 36, do 20 de febreiro)», debe dicir: «...Os prezos dos servizos ofertados nesta orde aparecen recollidos no anexo I da Orde do 18 de febreiro de 2010, pola que se fixan as tarifas e os prezos correspondentes á prestación de servizos nas instalacións xuvenís e á expedición de carnés dirixidos á xuventude da Dirección Xeral de Xuventude e Voluntariado, durante o ano 2010. (DOG nº 39, do 26 de febreiro de 2010).».
-Na páxina 2.995, columna dereita, o anexo I debe substituirse polo seguinte:
Ver referencia pdf "05100D009P026.PDF"
RESOLUCIÓN do 16 de febreiro de 2010 pola que se publica o plan de estudos de graduado ou graduada en Historia da Arte.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 15/03/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 30 de outubro de 2009 (publicado no BOE do 5 de xaneiro de 2010 por Resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Historia da Arte, que quedará estruturado segundo consta no anexo.
Santiago de Compostela, 16 de febreiro de 2010.
Senén Barro Ameneiro
Reitor da Universidade de Santiago de Compostela
Ver referencia pdf "05000D006P055.PDF"
Ver referencia pdf "05000D007P056.PDF"
RESOLUCIÓN do 16 de febreiro de 2010 pola que se publica o plan de estudos de graduado ou graduada en Xeografía e Ordenación do Territorio.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 17/03/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 30 de outubro de 2009 (publicado no BOE do 5 de xaneiro de 2010 por Resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Xeografía e Ordenación do Territorio, que quedará estruturado segundo consta no anexo.
Santiago de Compostela, 16 de febreiro de 2010.
Senén Barro Ameneiro
Reitor da Universidade de Santiago de Compostela
Ver referencia pdf "05200D007P095.PDF"
RESOLUCIÓN do 16 de febreiro de 2010 pola que se publica o plan de estudos de graduado ou graduada en Xornalismo.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 17/03/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 30 de outubro de 2009 (publicado no BOE do 5 de xaneiro de 2010 por Resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Xornalismo, que quedará estruturado segundo consta no anexo.
Santiago de Compostela, 16 de febreiro de 2010.
Senén Barro Ameneiro
Reitor da Universidade de Santiago de Compostela
Ver referencia pdf "05200D008P097.PDF"
Ver referencia pdf "05200D009P098.PDF"
RESOLUCIÓN do 16 de febreiro de 2010 pola que se publica o plan de estudos de graduado ou graduada en Relacións Laborais e Recursos Humanos.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 17/03/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 30 de outubro de 2009 (publicado no BOE do 5 de xaneiro de 2010 por resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Relacións Laborais e Recursos Humanos, que quedará estruturado segundo consta no anexo.
Santiago de Compostela, 16 de febreiro de 2010.
Senén Barro Ameneiro
Reitor da Universidade de Santiago de Compostela
Ver referencia pdf "05200D006P094.PDF"
Ver referencia pdf "05200D007P095.PDF"
RESOLUCIÓN do 10 de febreiro de 2010, da Secretaría Xeral da Consellería de Sanidade, pola que se dá publicidade aos convenios de colaboración subscritos por esta consellería e polo Servizo Galego de Saúde no terceiro cuadrimestre do ano 2009.
CONSELLERÍA DE SANIDADE — III. OUTRAS DISPOSICIÓNS — 16/03/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio desta resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde nos meses de setembro, outubro, novembro e decembro de 2009, que se incorpora como anexo a esta resolución.
Santiago de Compostela, 10 de febreiro de 2010.
Roberto Pérez López
Secretario xeral da Consellería de Sanidade
Ver referencia pdf "05100D006P008.PDF"
CORRECCIÓN de erros.-Orde do 5 de marzo de 2010 pola que se establecen as bases reguladoras para a concesión, en réxime de concorrencia competitiva, de subvencións para a modernización de comercios situados en zonas rurais da Comunidade Autónoma de Galicia en desenvolvemento do Plan Ágora, agora Re-comercia, e se procede á súa convocatoria (IN218A-presentación electrónica).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 16/03/2010

Advertidos erros na devandita orde, publicada no Diario Oficial de Galicia número 49, do 12 de marzo de 2010, cómpre facer as seguintes correccións:
Na páxina 3.319, columna esquerda, último parágrafo, e na páxina 3.320, columna esquerda, artigo 3º, punto c, onde di: «enderezo electrónico cei.dxc.axudas@xunta.es», debe dicir: «enderezo electrónico cei.dxcomercio@xunta.es».
Na páxina 3.319, artigo 2º, punto 1, onde di:
«
http://axudasindustria.xunta.es/att»
,
debe dicir:
«https://axudasindustria.xunta.es/att».
CORRECCIÓN de erros.-Resolución do 20 de xaneiro de 2010, da Secretaría Xeral da Consellería de Medio Ambiente, Territorio e Infraestruturas, pola que se dá publicidade aos convenios de colaboración subscritos por esta consellería que non foron publicitados no seu momento.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 15/03/2010

Advertido un erro na devandita resolución, publicada no Diario Oficial de Galicia nº 41, do 2 de marzo de 2010, cómpre facer a seguinte corrección:
Suprimir da relación de convenios de colaboración publicados no seu anexo o convenio entre a Consellería de Medio Ambiente e Desenvolvemento Sostible e o Concello de Cuntis para o financiamento da construción dun centro de interpretación do clima, polo importe de 110.000 euros, asinado o día 31 de marzo de 2009.